Irodalom 5.

AP-050513

Tanmenetjavaslat

(Rugalmas)

Készítette: Radóczné Bálint Ildikó



# Bevezetés

Az új (rugalmas) tanmenetjavaslat elkészítésével az volt a legfontosabb célunk, hogy a 2012-es kerettanterv alapján készült irodalomkönyv feldolgozását olyan tananyagbeosztással segítsük elő, amely – a korábbi tanmenetjavaslathoz képest – több lehetőséget biztosít a képességfejlesztésre és a gyakorlásra. Munkánk során a *Nemzeti alaptanterv*hez igazodtunk, az abban meghatározott célok és követelmények, a benne felsorolt irodalmi művek, memoriterek stb. természetesen az új tanmenetjavaslatban hiánytalanul megtalálhatók. A kerettanterv által előírt kulcsfogalmakat a tanmenetjavaslat *Ismeretanyag* című részében tüntettük fel.

 A *Kiegészítő anyag* jelzéssel ellátott órák olyan ismereteket és műveket tartalmaznak, melyeket a *Nemzeti alaptanterv* nem ír elő kötelező jelleggel, az elhagyásuk során felszabaduló órákat képességfejlesztésre, például a hangos olvasás gyakorlására, szövegértési és szövegalkotási feladatok megoldására stb. tudjuk fordítani. Mindezeket természetesen a kiegészítő anyag szemelvényei nyomán is végeztethetjük. Ha a tanulócsoport tudás- és képességszintje megengedi, akkor a tanmenetben kiegészítő anyagként feltüntetett részekkel is foglalkozzunk, időzzünk el az azokban megjelölt szövegekkel, témákkal és tevékenységekkel.

 A tanmenet már elnevezésében is jelzi, hogy csupán javaslat, ezért beosztását kezeljük ajánlásként. A tanmenetjavaslat egyik legfőbb sajátossága, hogy a kötelező és a kiegészítő (mellőzhető) tananyagtartalmak megkülönböztetésével egyfajta rugalmasságot biztosít a nevelőnek saját tanmenete elkészítéséhez. A pedagógus elsődleges feladata, hogy *„oktatómunkáját éves és tanórai szinten, tanulócsoporthoz igazítva, szakszerűen megtervezve végezze, irányítsa a tanulók tevékenységét”* (Nkt. 62. §). A tervezés során tehát kiemelten kell alkalmazkodnunk a tanulócsoport fejlettségi szintjéhez. Tanmenetjavaslatunk szerkeszthető dokumentum, az éves munka során tapasztalt változtatások és módosítások abba könnyen bevezethetőek, illetve kiegészíthetőek a tanulókhoz igazítva, figyelembe véve az egyéni differenciálás szakmai követelményeit is.

 A tanmenetjavaslatban az új tananyag feldolgozására szánt órákat, valamint az irodalmi szemelvények számát jelentősen csökkentettük (lásd például a *Mesék bűvöletében* és *Az* *ember világa* című fejezeteket). Mindezek következtében több idő jut képességfejlesztésre és gyakorlásra. Ilyen órákat iktattunk be a *Mesék bűvöletében* és a *János vitéz* című tankönyvi részek feldolgozása során is, ugyanakkor e fejezetek összefoglalására két-két órát szántunk. Abban is változtattunk, hogy az irodalomkönyv két legnagyobb fejezete, a *Mesék bűvöletében* és a *János vitéz* témazáró és irodalmi dolgozata után egy-egy órát terveztünk a dolgozatok értékelő megbeszélésére, amely újabb rendszerezésre adhat lehetőséget.

 Az irodalmi szövegek választásakor a *Nat* és az *A jelű kerettanterv* útmutatóit vettük figyelembe. Ahol a művek között választani lehetett, ott a klasszikus mű és a modern, mai alkotás összhangjának a megteremtésére törekedtünk. Az 5. évfolyamon szereplő művek közül a következőket írja elő a *Nemzeti alaptanterv* memoriterként: Petőfi Sándor: *Az alföld,* Petőfi Sándor: *János vitéz* (részletek), Arany János: *Családi kör* (részletek).Az 5–8. évfolyamravonatkoztatva még: prózai szövegek részletei, kortárs magyar szerzők néhány költeménye.

 A rövidítések feloldása: Tk.: irodalomkönyv; Mf.: irodalom munkafüzet, If.: irodalom feladatlapok.

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****72 óra** |
| Bevezetés, ismétlés, mérések | **–** | **4** | **4** |
| *A könyvek varázsa* | **–** | **–** | **–** |
| *Mesék bűvöletében* | **5** | **9** | **14** |
| *Petőfi Sándor: János vitéz* | **11** | **11** | **22** |
| *Múltunk a mítoszokban*  | **2** | **3** | **5** |
| *A Biblia világa* | **2** | **2** | **4** |
| *Ez a föld a mi hazánk*(Táj, szülőföld; Molnár Ferenc: *A Pál utcai fiúk*) | **5** | **8** | **13** |
| *Az ember világa*(Család, gyerekek és szülők; barátság, emberi kapcsolatok) | **3** | **4** | **7** |
| Ismétlés, rendszerezés, számonkérés | **–** | **3** | **3** |
| Összesen: | **28** | **44** | **72** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Bevezetés, ismétlés, mérések |
| **1.** | **Ismerkedés a taneszközökkel.** **Nyári olvasmányélmények.** | A taneszközök használatának megismerése. A nyári olvasmányélmények felelevenítése; a kötelező és az ajánlott olvasmányok bemutatása.Az érdeklődés felkeltése, fontos cél az olvasás által megszerezhető közös élmények gazdagítása. | Az olvasás iránti kedv felkeltése, fenntartása. Az irodalom által felvetett kérdésekben való személyes érintettség tudatának kialakítása. | A tanév kötelező és ajánlott olvasmányainak az áttekintése. |
| **2.** | **Év eleji ismétlés.****Tájékozódás a tudás,** **a képességek és** **a készségek szintjén.**  | Az 1–4. évfolyamokon tanultak rendszerezése, ismétlése, alkalmazása.Az eddig tanult irodalmi ismeretek felidézése különböző munkaformákban. Az észlelt hiányosságok pótlására irányuló gyakorlatok egyéni, páros és/vagy csoportmunkában.Válogatás a feladatok között a tanulók képességeinek megfelelően: Mf. 4–5. oldal | Rendszerezés, összehasonlítás, az összefüggések felismerése. | Az 1–4. évfolyamon tanult művek és műfajok fő jellegzetességei. |
| **3.** | **Diagnosztizáló mérések folyamatosan: külön­böző műfajú szövegek hangos olvasása, értése.** | A hangos, kifejező olvasás gyakor­lása és ellenőrzése.Ajánlott szöveg: Michael Ende: *Előszó helyett: szigorúan véve* (Tk. 5–6. oldal)A helyes beszédlégzés, a szünet, az artikuláció, a hanglejtés, a hangsúly, a hangerő és a beszédtempó gya­korlása folyamatosan, minden taní­tási órán, tréningszerűen.Ajánlatos minden gyereknek mérő­lapot készíteni egész évre a Kézikönyvben található minta alapján (14. oldal).Hangformáló gyakorlatok végezte­tése: a Mf. 121–122. oldalain lévő szövegekből és a tankönyv szemelvényeiből való válogatás. | A hangos olvasási képesség fej­lesztése. | A hangos olvasás értékelési szempontjainak ismerete: tempó, folyamatosság, kifeje­zőség vagy egyhangúság, hibatévesztés, írásjelek érzékeltetése, hallhatóság. |
| **4.** | **Diagnosztizáló méré­sek folyamatosan: kü­lönböző műfajú szöve­gek néma olvasása, értése.** | A néma, értő olvasás gyakorlása és ellenőrzése. Feladatlap az If.-ben található.**(A feladatlap megoldásai a** **balint.ildi1966@gmail.com** **címen****kérhetők.)** | A szövegértési képesség fejlesztése. |  |
| **A KÖNYVEK VARÁZSA** |
| *Kiegészítő anyag* | *Michael Ende: Előszó helyett: szigorúan véve,**Petőcz András: Internet-vers**Tk. 5–8. oldal*  | *A címadás gyakorlása.**A cselekmény felidézése, tömör* *összefoglalása.**Önálló szövegfeldolgozás* *kérdések alapján.* *A tanulócsoport olvasási szokásai­nak megbeszélése.**Mf. 8–9. oldal***(A tankönyv és a munkafüzet feladatainak megoldásai a** **balint.ildi1966@gmail.com** **címen****kérhetők.)** | *A szövegelemzésben való jártasság elmélyítésével a szövegértő képesség fejlesztése, az irodalmi élmények iránti fogékonyság erősítése.* 1. *Annak felismertetése, hogy az olvasás jelentős szerepet játszik a személyiség formálásában, a képzelet, a szövegalkotás, a szövegértés fejlesztésében. Az olvasási kedv erősítése.*

*A számítógép használatának előnyei és káros hatásai.* *Érvek és ellenérvek megfogalmazása adott témában.* | *Olvasás, szellemi élmény, ér­ték.* |
| **MESÉK BŰVÖLETÉBEN** |
| **5.** | **A mesékről,****A valós mese,*****Az okos lány***Tk. 9–13. oldal  | Az alsó tagozatban megismert me­sefajták műfaji sajátosságainak fel­ismerése. A különböző korok me­séinek megismerése egyéni és cso­portos munkaformában, a tapasz­taltak összevetése frontálisan. A hangos olvasás gyakorlása sze­reposztásban.A *Magyar értelmező kéziszótár*, a *Sző, fon, nem takács. Mi az?* című könyvek használata.Mf. 10–12. oldal | A meglévő tudás mozgósítása, fel­elevenítése, új szempontok szerinti rendezése.A hangos, kifejező olvasás képes­ségének fejlesztése a mese feldol­gozása során. A befogadói képességek fejlesz­tése, a személyes irodalmi élmény megfogalmazása. | Népmese és műmese. Verses és prózai forma.Mesegyűjtők.Valós mese.Elbeszélői nézőpont. |
| *Kiegészítő anyag* | *A Nap gyermekei* *Tk. 14–16. oldal* | *A hangos olvasás gyakorlása sze­reposztásban.**A mese „pilléreinek” táblázatba foglalása: szereplők, helyszín, alap­helyzet, események, következmé­nyek, tanulság.**A mesék csoportosítása kooperatív technikával.**Mf. 13. oldal* | *A kultúrák közötti különbségek felismerése, átélése és elfogadása.**Érvek és ellenérvek megfogalma­zása adott témában.* | *Próza, a prózai szövegek jel­lemzői.* |
| **6.** | **Az állatmese – Egy téma négyféle feldolgozása,****Heltai Gáspár:** ***A hollóról és a rókáról,*** **La Fontaine:** ***A holló meg a róka,*** **Romhányi József:** ***A róka és a holló***Tk. 17–21. oldal | A mesék korábbi nyelvállapotot tükröző kifejezéseinek felfedezése és értelmezése szótárak, lexikonok segítségével.Gyakorlatok a mai és a korábbi nyelvállapot különbségeinek a felismerésére. A verses és a prózai történetmondás különbségeinek a felismerése – pél­dául a mese saját prózai átirata se­gítségével. A helyes beszédlégzés, a szünet, az artikuláció, a hanglejtés, a hangsúly, a hangerő és a beszédtempó gya­korlása.Mf. 14–15. oldal(Célszerű egy vagy több mesét elő­zetes olvasásra feladni.) | Az elemző képesség fejlesztése a különböző nyelvállapotú mesék olvasása során.A hangos, kifejező olvasás képes­ségének fejlesztése a mesék feldol­gozása során.  | Állatmese, fabula.Verses mese,verses szöveg. |
| **7.** | **A tréfás mese,*****A bolond falu***Tk. 22–24. oldal | Tájnyelvi szavak magyarázata. Meserészletek eljátszása. Memoriter(a mese részletei).Mf. 16. oldal | A kifejezőképesség fejlesztése a dramatizálás során. | Tréfás mese.Túlzás. |
| *Kiegészítő anyag* | *A csalimese,**Gyűszű, Fésű, Hadd-el,**Hazug mese**Tk. 25–26. oldal* | *Az alsó tagozatban olvasott mesék felidézése.**A hangos olvasás gyakorlása. Köz­mondások gyűjtése.**A humor szerepének érzékelése* *a különféle mesékben.* *Mf. 17. oldal* | *A meglévő tudás mozgósítása, fel­elevenítése, új szempont szerinti rendezése.**A befogadói képességek fejlesz­tése: a valóság és a fikció különb­ségének belátása. Annak felisme­rése, hogy a mesékben alapvető magatartásformák, erkölcsi értékei ismerhetők meg.* | *Csalimese, hazugságmese.* |
| **8**–**9.** | **A tündérmese,*****Tündérszép Ilona és Árgyélus***Tk. 27–34. oldal(A megadott óraszámból 1 képességfejlesztő óra.)  | A mese cselekményénekösszefoglalása.A helyszínek változásának megfi­gyelése.Rendszerezés (a tankönyvi táblázat segítségével).A címadás gyakorlása. Dramatizá­lás. A beszélő név jellemzőinek megis­merése, beszélő név kitalálása me­sei szereplőknek.A mesei jellemzők megismerése, megfigyelése az alsó tagozatban tanultak felhasználásával. A mesei motívumok táblázatba foglalása.Fontos feladatunk a mesékben rejlő személyes élmények feltárása, az átélés lehetőségének erősítése.Mf. 18–19. oldal(Óravázlat a Kézikönyvben.) | A rendszerezés, a csoportosítás képességének fejlesztése a mesefajták és a szerkezeti sajá­tosságok szintetizálása során.Az összehasonlító és az elemző képesség fejlesztése.A szövegalkotó és a szövegértő képesség fejlesztése a mesei ele­mekhez kapcsolódó feladatok el­végzése során.  | Tündérmese (varázsmese). Mesék a klasszikus magyar irodalomból.Mesei jellemzők, motívumok, meseformulák(például: mesekezdet, mesezá­rás, állandó kifejezések, mese­számok, átváltozások, eszkö­zök, tárgyak, ismétlődő tettek, cselekedetek, szereplők, sze­repkörök, helyszínek).Beszélő név. |
| **10.** | **Varázslatos történetek** – **írók, költők meséi,****Hans Christian Ander­sen: *A teáskanna***Tk. 35–37. oldal | A mese értő, értelmező felolvasása a címszereplő jellemének érzékeltetésé­vel.Annak felismerése, hogy a mesékben alapvető maga­tartásformák, erkölcsi értékek megismerésében és értékelésében. Mf. 20. oldal | A befogadói képességek fejlesz­tése: a valóság és fikció különbsé­gének belátása. A hangos, kifejező olvasás képes­ségének fejlesztése a mesék feldol­gozása során.  | Műmese. |
| *Kiegészítő anyag* | *Boldizsár Ildikó:* *A Nap és a Hold talál­kozása**Tk. 38–40. oldal* | *Jóslás, a mese megismerése részenként.**A mese értő, értelmező felolvasása a szereplők jellemének érzékeltetésével.**Mf. 21. oldal* | *A hangos, kifejező olvasás képességének fejlesztése a mesék feldolgozása során.*  | *Műmese.* |
| *Kiegészítő anyag* | *J. K. Rowling:* *Harry Potter és a bölcsek köve**Tk. 41****–****45. oldal* | *A Roxfort négy házának, a tanórák hangulatának jellemzése.* *Mf. 22****–****23. oldal* | *A rendszerező, az összehasonlító és az elemző képesség fejlesztése.* | *Meseregény.* |
| **11**–**12.** | **Gyakorlás.** | A hangos, kifejező olvasás gyakor­lása és ellenőrzése. (Választhatunk a kiegészítő anyagban szereplő mesék közül is, elsősorban *A Nap* *gyermekei* című alkotást.) Szövegértési és szövegalkotási feladatok.  | A korábbi fejlesztés stabilizálása. |  |
| **13**–**14.** | **A mesékről –****Összefoglalás**Tk. 46**–**48. oldal | Rendszerezés, csoportosítás.A jegyzetelés és a vázlatkészítés gyakorlása.Kutatómunka (Milyen mesét tűz műsorára a televízió és a rádió?). Dramatizálás, bábok, rajzok készítése.Meserészletek szöveghű ismerete, kifejező előadása. Mf. 24**–**29. oldal | A rendszerezés, a csoportosítás képességének fejlesztése a mesefajták és a szerkezeti sajátosságok szintetizálása során.A kifejezőképesség fejlesztése a memoriterekkel. | A mesékről tanult ismeretek.  |
| **15.** | **Témazáró dolgozat** | Feladatlap az If.-ben található. (A megoldás kérhető a balint.ildi1966@gmail.com címen.) |  |  |
| **16**–**17.** | **Az 1. irodalmi dolgozat írása: mese** | Mese írása mesei motívumok felhasználásával legalább egy-másfél oldal terjedelemben. | Az írásbeli kifejezőkészség fejlesztése.A szövegalkotási képesség fejlesztése. | Az elbeszélő fogalmazás jellemzői. |
| **18.**  | **A témazáró dolgozat és az irodalmi dolgozat értékelése** | A dolgozatok értékelése.Amennyiben a javítás hosszabb időt igényel, az értékelésre más leckék feldolgozása után kerül sor. Tanulói javítások. | Az önkorrekció képességének a fejlesztése. |  |
| *Kiegészítő anyag* | *Kuckó – Olvassunk együtt!**A népdalokról,* *Szerelmi dalok,* *Bujdosóénekek,**A népköltészet hatása Petőfi Sándor verseiben, Megy a juhász szamáron…**Tk. 49****–****52. oldal* | *A már ismert népdalok felidézése, zenehallgatás.**Kutatómunka a lakóhely népszokásairól.**A már ismert Petőfi-művek felidézése előzetes feladatként.* *A megbeszéléskor a tanulók tanári irányítással összevetik ismereteiket, tapasztalataikat.**Mf. 30****–****32. oldal* | *A szókincs bővítése, árnyalása, a kifejezőképesség fejlesztése az olvasott szövegben található új kifejezések felhasználásával.* | *A népdalok jellemzői.* |
| **PETŐFI SÁNDOR: *JÁNOS VITÉZ*** |
| **19.** | **Mozaikok Petőfi Sándor életéből**Tk. 53**–**56. oldal | Az óra fontos célja a motiváció, az olvasási kedv felkeltése és a *János vitéz* szerzőjének bemutatása (portré). A lakóhely és Petőfi Sándor kapcsolatának felkutatása gyűjtőmunka során.Térképhasználat.Mf. 33**–**36. oldalAjánlott mű: Fekete Sándor: *Így élt a szabadságharc költője.* | A költő életével kapcsolatos új ismeretek bevezetése. A tanulás tanítása, írott szöveg értelmezése.Az irodalmi mű, mint a kulturális emlékezet szereplőjének és közvetítőjének elmélyült befogadása, egyéni, csoportos és közös munkára épülő feldolgozása. | A régió, a lakóhely irodalmi emlékei. |
| **20**–**21.** | **Kalauz a *János vitéz* megismeréséhez,*****János vitéz 1*–*4. rész,*****A *János vitéz* nyelvezete**Tk. 57**–**64. oldal(A megadott óraszámból 1 képességfejlesztő óra.)  | 1. Az alkotást méltató szövegek felkutatása, megismerése.

Az epikus művek szerkezeti egységeinek felfedezése, megismerése, megnevezése. A helyszínek változásának nyomon követése.A fejezetek jó alkalmat adnak a különböző nézőpontok átélésének gyakorlására.Memoriterek tanulása, ritmikus hangoztatása. Memoriter: az *1. rész* végig, a *4. rész* 8. és 9. versszaka.Illusztrációk, feldolgozások megismerése:a *János vitéz* rajzfilmen, hangoskönyvben.Hangformáló gyakorlatok.Mf. 37**–**38. oldal | 1. Az irodalmi értékek iránti fogékony­ság erősítése az alkotást méltató szövegek megismertetésé­vel.

A tér- és időészlelés képessége.Képesség a szóhasználat, a kiejtés, a testbeszéd összehangolására kü­lönféle beszédhelyzetekben.A kifejezőképesség fejlesztése a memoriterek ritmikus hangoztatá­sával. | Az epikus művek szerkezeti egységei (előkészítés, bonyodalom) és jellemzőik.Az idő és a tér az elbeszélő művekben.A mű nyelvezete.  |
| **22.** | **Hogyan mesél a költő?**Tk. 65**–**67. oldal | A szóképek felismerésének gyakorlása, hasonlatok, metaforák írása.Hasonlatok illusztrálása.Gyakorlatok a hasonlat,a megszemélyesítés és a metafora írására, hangulati hatásuk felismerésére.1. Mf. 39. oldal
 | Az összehasonlító és az elemző képesség fejlesztése a prózai és verses forma összehasonlítása során. A szövegalkotási képesség fejlesztése a hasonlatok, metaforák írása során. | A próza és a vers közötti különbség.Néhány szókép: hasonlat, megszemélyesítés, metafora és jellemzőik. A képiség megjelenése a műben. |
| **23.** | ***János vitéz 5*–*6. rész,*****A leírás**Tk. 68**–**73. oldal | Saját vélemény megfogalmazása a szereplők erkölcsi választásairól, döntéseiről, és azok megvédése érvek és a szövegből vett idézetek felhasználásával. Fogalmazási gyakorlatok: például a saját szobánk leírása valamelyik sarokból elindulva. Azonos tárgyról különféle nézőpontból (vagy hangnemben) készített leírások összevetése.Memoriter: *6. rész* 6. versszaka.Mf. 40**–**42. oldal | A szociális kompetencia fejlesztése mások véleményének türelmes és figyelmes meghallgatása, szembesítése során.A szövegalkotási képesség fejlesztése adott nézőpontú leírások megfogalmazásával és összehasonlításával. | Az epikus művek szerkezeti egységei (a cselekmény kibontakozása) és jellemzői.A leírás.Az elbeszélés és a leírás műfaji jellemzői. |
| **24.** | ***János vitéz 7*–*10. rész***Tk. 74**–**77. oldal | Cselekménymondás, a helyszínek nyomon követése, mesetérkép készítése. Szólásmagyarázatok.A címadás gyakorlása.Zenehallgatás (katonadalok).Mf. 43**–**45. oldal | A szövegalkotási képesség fejlesztése.A tér- és időészlelés képessége. | Fordulópont.Az idő és a tér az elbeszélő művekben.Mesei elemek. |
| **25.** | ***János vitéz 11*–*13. rész***Tk. 78**–**83. oldal | A csata láthatóvá tételének eszközei: hangutánzó és hangulatfestő szavak, hasonlatok, metaforák és megszemélyesítések.Játékos táviratok és apróhirdetések írása.Érvek és ellenérvek gyűjtése adott témában.Mf. 46**–**48. oldal | A tér- és időészlelés képessége.A szövegalkotó és a szövegértő képesség fejlesztése, például a történethez másik befejezés írása, valamint játékos táviratok megfejtése során. | Az idő és a tér az elbeszélő művekben. |
| **26.** | ***János vitéz 14. rész,*** **A *János vitéz* verselése**Tk. 84**–**87. oldal | Ritmikai gyakorlatok.Az ütemhangsúlyos verselés felismerésének gyakorlása.Rímkereső, a verssorok befejezése rímelő szavakkal.Mf. 49**–**50. oldal | A múltbeli események megismerése során az ok és okozat feltárása.Az ütemhangsúlyos verselés felismerésében való jártasság kialakítása. | Az idő az elbeszélő művekben.Ritmus.Ütemhangsúlyos verselés, sormetszet, cezúra, négyütemű felező tizenkettes sorfajta.Páros rím. |
| **27**–**28.** | **Részösszefoglalás, gyakorlás** | Szövegértési és szövegalkotási feladatok. Részösszefoglalás a tanult költői képekből, az epikus művek szerkezeti elemeiből. | A korábbi fejlesztés stabilizálása. | A korábbi részek ismeretanyaga. |
| **29.** | ***János vitéz 15*–*18. rész***Tk. 88**–**93. oldal | Jóslás, a részek megismerése szakaszonként.Mi kell a boldogsághoz? **–** értékek rangsorolása.Memoriter: *18. rész* 11. és 12. versszaka.Mf. 51**–**57. oldal | Saját vélemény megfogalmazása, megvédése érvekkel. A szociális kompetencia fejlesztése.  |  |
| **30–31.** | ***János vitéz 19*–*20. rész,*****Nyelvi alakzatok a *János vitéz*ben*,*****Mesei motívumok a költeményben**Tk. 94**–**99. oldal(A megadott óraszámból 1 képességfejlesztő óra.)  | Vélemény megfogalmazása a szereplők cselekedeteiről, a helyzetekről.Gyakorlatok a nyelvi alakzatok keresésére. Mesei motívumok keresése.Leírás készítése Óriásországról.Koncentráció: az olvasott mesékóriásainak felidézése, tulajdonságaik számbavétele.Mf. 58**–**60. oldal(Óravázlat a Kézikönyvben.) | A szociális kompetencia fejlesztése mások véleményének türelmes és figyelmes meghallgatása, szembesítése során.A szövegalkotó képesség fejlesztése a nyelvi alakzatok értelmezése és írása során.Az összehasonlító képesség fejlesztése a mesei elemek megkeresése során. | A szereplők cselekedetei, a hős kalandjai, erkölcsi választásai.Nyelvi alakzatok: megszólítás, felkiáltás, kérdés, ismétlés, felsorolás, párhuzam, ellentét. |
| **32.** | ***János vitéz 21*–*22. rész***Tk. 100**–**103. oldal | A meseszerű és a reális elemek keresése a szövegben egyéni és csoportos munkában, a tapasztalatok megbeszélése frontálisan. A mesék és a *János vitéz* motívumainak összehasonlítása.A mű részleteinek dramatizálása. A szóhasználat, a kiejtés, a testbeszéd összehangolása különféle beszédhelyzetekben.Varázsige írása.Memoriter: *21. rész* 15. versszaka.Mf. 61**–**62. oldal | Az összehasonlító és az elemző képesség fejlesztése a meseszerű és a valós elemek érzékelése során.A szövegalkotó képesség fejlesztése vers írása során. | A mesei motívumok.A meseszerű és a valós az elbeszélő költeményben.A mű részleteinek dramatikus feldolgozása. |
| **33.** | ***János vitéz 23***–***27. rész,*****A *János vitéz* műfaja**Tk. 104**–**108. oldal | Írassunk a műhöz egy másik befejezést! Válasszuk ki közülük érvek meghallgatása után a legjobbnak tűnőt! Feladatok a különböző műfaji ismertetőjegyek felismerésére, a jellemzők egyéni vagy csoportos táblázatba foglalása, a megoldások összevetése.Memoriter: *25. rész* 1. versszaka, *27. rész* 6. és 11. versszaka.Mf. 63**–**65. oldal | Az elemző képesség fejlesztése a mű szerkezetének vizsgálata során.A tér- és időészlelés képessége. | Tetőpont, megoldás.Elbeszélő költemény. |
| **34–35.** | **Összefoglalás**Tk. 109**–**110. oldal | Az epikus művek szerkezeti elemeinek ismerete. A tetőpont, a fordulópontok, a kitérők érzékelése.A versszak és a nagyobb szerkezeti egységek viszonyának értelmezése.Feladatok az idő és a tér megállapítására. Rajzok készítése a helyszínekről, az alkotások összehasonlítása, megbeszélése.Jankovics Marcell *János vitéz* című rajzfilmének megnézése és a művel való összehasonlítása.Mf. 66**–**70. oldal | A rendszerezés képességének fejlesztése a szerkezeti egységek felismerése során.A kifejezőképesség fejlesztése a memoriterek hangoztatásával.A tér- és időészlelés képessége.Az összehasonlító képesség fejlesztése a film és a mű elemeinek érzékelése során. | Az epikai művek szerkezeti felépítése. Az idő és a tér az elbeszélő művekben.A *János vitéz* feldolgozása során tanult ismeretek. |
| **36.** | **Témazáró dolgozat**  | Feladatlap az If.-ben található. |  |  |
| **37–38.** | **A 2. irodalmi dolgozat írása: elbeszélés leírással** | Nyelvileg és tartalmilag egyaránt jól formált elbeszélés írása leíró résszel kb. egy-másfél oldal terjedelemben.  | A szövegalkotási képesség fejlesztése. |  |
| **39.**  | **A témazáró dolgozat és az irodalmi dolgozat értékelése** | A dolgozatok értékelése.Amennyiben a tanári javítás hosszabb időt igényel, az értékelésre más leckék feldolgozása után kerül sor. Tanulói javítások. | Az önkorrekció képességének a fejlesztése. |  |
| **40.** | **Molnár *Ferenc A Pál utcai* *fiúk* című műve olvasásának előkészítése** | Az olvasási stratégiák megbeszélése, motiváció, részletek felolvasása a regényből. A regény olvasása során adjunk előzetes feladatokat a tankönyv és a munkafüzet gyakorlatai közül. Ezeket meghatározott idő alatt kell elkészíteniük a tanulóknak, megbeszélésükre a tanórákból szakítsunk időt. Az olvasás nyújtotta élmények és az esetleges problémák megbeszélése. | Az olvasás iránti kedv felkeltése, fenntartása. Az irodalom által felvetett kérdésekben való személyes érintettség tudatának kialakítása. | Olvasási stratégiák. Könyvtár használat, az elektronikus könyvtárak használata. Regény. |
| **MÚLTUNK A MÍTOSZOKBAN** |
| **41.** | **A görög mítoszok,*****Parisz ítélete***Tk. 111**–**112. oldal, majd 116**–**117. oldal | A történelemórákon tanultak felidézése, képek keresése istenekről és ókori épületekről.Rajzok készítése a görög-római istenekről. A mítoszok jellemzőinek feltárása projektmunkában / kooperatív technikával.A hangos olvasás gyakorlása. A cselekménymondás, a vázlatírás, a jellemzés gyakorlása.Mf. 71. oldal, majd 74**–**75. oldalAjánlott mű: Trencsényi-Waldapfel Imre: *Görög regék.* | A meglévő tudás felelevenítése, új szempontok szerinti rendezése.A szövegalkotó és szövegértő képesség fejlesztése. | A mítoszok és a mitológia fogalmának, néhány ismertetőjegyének az ismerete.Néhány mítosz ismerete. |
| *Kiegészítő anyag* | *Prométheusz**Tk. 113****–****115. oldal* | *A hangos olvasás gyakorlása.* *A cselekménymondás, a vázlatírás, a jellemzés gyakorlása.* | *A szövegalkotó és szövegértő képesség fejlesztése.* | *Néhány mítosz ismerete.* |
| **42.** | ***Daidalosz és Ikarosz,***Tk. 118**–**119. oldal | A hangos olvasás gyakorlása. A cselekménymondás, a vázlatírás, az összehasonlítás, a jellemzés gyakorlása.A mítoszok és a mesék jellemzőinek megfigyelése, összehasonlítása tanári irányítással. A tanulást segítő grafikus módszerek alkalmazása: például két különböző műfajú és rendeltetésű szövegtípus összehasonlítása, a tapasztalatok ábrázolása Venn-diagram segítségével.Mf. 74**–**77. oldal | A szövegalkotó és a szövegértő képesség fejlesztése.Az összehasonlító és az elemző képesség fejlesztése.Az irodalom folytonosságának és változó jellegének felismerése.Egy-egy téma megjelenítése más művészeti ágakban.Családi életre nevelés: harmonikus családi minták közvetítése, a családi közösségek megbecsülése. | A mítoszok és a mesék különbségei. A fejezet feldolgozása során tanult ismeretek. |
| **43.** | **Összefoglalás**Tk. 120. oldal | Rendszerezés, összegzés.Egy-egy mítoszhoz kapcsolódó, különféle korokban született képzőművészeti és/vagy zenei alkotások gyűjtése és összevetése csoportmunkában, majd a munkák bemutatása osztályszinten.Kiscsoportos tablók készítése egy-egy ismert görög mítosz szereplőiről/cselekményéről. Egy-egy mítosz történetének egyéni vagy csoportos átültetése a mai viszonyok közé, a különféle megoldások megbeszélése, a helyzetek átélése, dramatikus megjelenítése az empátia fejlesztésére.Mf. 78**–**79. oldal | A rendszerezés képességének fejlesztéseKépesség a történetek dramatikus feldolgozására. | A fejezet feldolgozása során tanult ismeretek. |
| **44.** | **Témazáró dolgozat írása** | Feladatlap az If.-ben található.A feladatlap rövidsége miatt a következő fejezet előkészítésére, az érdeklődés felkeltésére is sor kerülhet. |  |  |
| **45.** | **Félévi szövegértés** | Feladatlap az If.-ben található. | A szövegértő képesség fejlesztése. |  |
| **A BIBLIA VILÁGA** |
| *Kiegészítő anyag* | *A Bibliáról,**Az Ószövetség,**az Újszövetség**Tk. 122–124. oldal, majd 131. oldal* | *Gyakorlatok a meglévő ismeretek felelevenítésére. Koncentráció a történelemórákon és az alsó tagozatban tanultakkal.**Feladatok a lényegkiemelésre.**Mf. 80****–****81. oldal**Ajánlott mű: Csizmadia Károly: Bibliai eredetű szállóigék, szólásmondások, közmondások.* | *Képesség a meglévő ismeretek felelevenítésére, új szempontok szerinti rendezésére.* | *Biblia, Ószövetség, Újszövetség, szállóige, evangélium.* |
| **46.** | ***A világ teremtése***Tk. 121**–**126. oldal | Gyakorlatok a meglévő ismeretek felelevenítésére.Feladatok a lényegkiemelésre.Mf. 82. oldal | A szövegalkotó és a szövegértő képesség fejlesztése. |  |
| ***Kiegészítő anyag*** | *A vízözön története**Tk. 127–130. oldal* | *A térképhasználat során a bibliai helyszínek megkeresése.* *Az önálló feladatvégzés, az ismeretszerzés gyakorlása.**Az anyaggyűjtés és az anyag elrendezésének gyakorlása.* *Mf. 83. oldal* | *A tér- és időészlelés képessége.**Könyvtári tájékozódás, a különböző információhordozók használatának és az internet kereső programjának a felhasználásával.**A digitális kompetencia fejlesztése.* | *Könyv- és könyvtárhasználat.* |
| **47.** | ***Jézus, az ember fia***Tk. 131**–**135. oldal | A kulturális és a történeti különbözőség egy-egy példájának megfigyelése és megbeszélése az életmód, a tárgyi kultúra stb. kapcsán. Az elbeszélő személyének megállapítása, a nézőpontváltásos történetmondás gyakorlása rövid elbeszélő szövegek feldolgozása és újraírása során.Munkácsy-képek elemzése.Mf. 84**–**87. oldal(Óravázlat a Kézikönyvben.) | A történeti és az erkölcsi érzék fejlesztése bibliai történetek olvasása és feldolgozása során. | Az elbeszélés nézőpontja, az elbeszélő személye, az elbeszélő és a szereplők. |
| **48.** | **Összefoglalás**Tk. 136**–**138. oldal | Feladatok az idő és a tér megállapítására, rajzok készítése a helyszínekről, az alkotások összevetése, megbeszéléseMf. 88. oldal | Rendszerezés, összehasonlítás, összefüggések feltárása.A kulturális és történeti távolság felfedezése, megértése és elfogadása.  | A fejezet feldolgozása során tanult ismeretek. |
| **49.** | **Témazáró dolgozat írása** | Feladatlap az If.-ben található.A feladatlap rövidsége miatt a következő fejezet előkészítésére, az érdeklődés felkeltésére is sor kerülhet.  |  |  |
| **EZ A FÖLD A MI HAZÁNK** |
| **50.** | **A szülőföldről**(Képességfejlesztő óra.)Tk. 139**–**140. oldal | A táj és a szülőföld fogalmak értelmezése.Fürtábra készítése a haza szóhoz.Saját vélemény megfogalmazása a témával kapcsolatban, annak megvédése érvekkel.Már ekkor adhatunk előzetes feladatokat a régió megismerésére vonatkozóan (Tk. 150**–**151. oldal). | A hazához, a szülőföldhöz való kötődés erősítése. A szóbeli kifejezőképesség fejlesztése. | Szülőföld, táj. |
| *Kiegészítő anyag* | *Keresztury Dezső:* *Két szülőföldem**Tk. 141****–****142. oldal* | *Térképhasználat során a szövegben olvasott helyszínek megkeresése.* *Szómagyarázatok készítése.**Feladatok annak felismertetésére, hogy vannak gyakori témák, motívumok az irodalomban.**Mf. 89. oldal* | *A térészlelés képessége.* | *Téma. Motívum.* |
| **51–52.** | **Petőfi Sándor:** ***Az alföld***Tk. 143**–**145. oldal(A megadott óraszámból 1 képességfejlesztő óra.)  | A költő életéről tanultakat felelevenítése, az alföldhöz való kötődése. A vers felépítésének és a költői esz­közöknek (táblázat) a megismerése.A nézőpontváltás követése.Illusztráció készítése a műhöz.Gyakorlatok a verselési mód felis­merésére.A vers memoriter **–** memoriterek tanulása, ritmikus hangoztatása.Mf. 90**–**91. oldal | A hazához, a szülőföldhöz való kötődés erősítése.Képesség a művekben megjelení­tett téma, motívum, gondolat, ér­zelem, hangulat azonosítására.A verbális és a nem verbális kap­csolata, együttes értelmezésük. | Tájleíró költemény. |
| **53.** | **Petőfi Sándor: *Úti le­velek, Úti jegyzetek***Tk. 145**–**147. oldal | Annak megállapítása néhány mondatban, hogy milyen élmények érik az elbeszélőt.Gyakorlatok a műfaji sajátosságok felismerésére*.*Mf. 92**–**95. oldal(Célszerű az egyik művet előzetes olvasásra feladni.) | A szöveg tömörítésének képessége.Képesség a műfaji sajátosságok felismerésére. | Úti levél, útleírás. |
| *Kiegészítő anyag* | *Rockenbauer Pál: Gyalogszerrel a Bükki Nemzeti Parkban**Tk. 148****–****149. oldal* | *A Bükk domborzati térképének* *az elkészítése.* *Alkotó, kreatív feladatok a Bükk ritka nevezetességeinek a bemutatá­sára.**Mf. 96****–****97. oldal* | *A térészlelés képessége.* |  |
| **54.** | **A régió megismerése.**(Képességfejlesztő óra.)Tk. 150**–**151. oldal | Kutatómunka, könyvtárlátogatás, beszámoló készítése annak érdeké­ben, hogy a tanuló megismerjen valamely kulturális, irodalmi, népi hagyományt lakóhelye (tájegy­ség/település/kerület) vagy iskolája vonatkozásá­ban (például felkeresnek egy iro­dalmi emlékhelyet, emléktáblát, szobrot).Ismerkedik jelenének hagyomá­nyaival (például nemzetiségi iroda­lom, folklór, múzeum, színház), az ide kötődő/kapcsolódó szerző lega­lább egy irodalmi művével; gyűjtőmunkája eredményeképpen (internet-használattal is) az anyag­ból valamely prezentációt készít. | Könyvtári tájékozódás, a különböző információhordozók használatának és az internet kereső programjának a felhasználásával.A digitális kompetencia fejlesztése.A szociális kompetencia fejlesz­tése. | Régió, hagyomány, emlékhely, irodalmi emlékhely. |
| **55-60.** | **Molnár Ferenc:** ***A Pál utcai fiúk***Tk. 152**–**161. oldal(A megadott óraszámból 3 képességfejlesztő óra.)  | A művek közös és önálló olvasása, értelmezése, közös megbeszélése.Gyakorlatok az olvasmányélmé­nyek rövid megfogalmazására kü­lönféle szóbeli és írásos műfajok­ban.Az epikus művek felépítésének megfigyelése. A regény cselekménye és szerkezete. (Előkészítő rész, bonyodalom, a cselekmény kibontakozása, tetőpont, megoldás.) Helyzetek, kalandok, konfliktusok.A regény helyszínei. A tér és az idő mozzanatai.A szövegekhez kapcsolódó illuszt­rációk megfigyelése, rajzok készí­tése. Kreatív gyakorlatok (például a sze­replő jellemzése egy másik szereplő szempontjából, egy szereplő felté­telezhető gondolatainak megfogal­mazása stb.).A regényből készült film vagy ab­ból részletek megtekintése. A regény és a film összehasonlítása a kifejezőeszközök, a befogadói élmény és a jelentés szempontjából.Házi dolgozat (levél) írása.Mf. 98**–**104. oldal | Képesség a cselekmény és a szerkezet, a téma, a hangnem, a hangulat megállapítására.A tér- és időészlelés képessége.A szövegértés és a szövegalkotási készség fejlesztése. Szóbeli kifejezőkészség fejlesztése: jellemzés, véleményalkotás.Az önálló munka és a csoportos kooperáció alapvető műveleteinek megtapasztalása.Jártasság a verbális és vizuális információ együttes kezelésében.A szövegalkotás fejlesztése levél írása során. | Regény, ifjúsági regény.Konfliktus (összeütközés).Cselekmény, tér- és időviszo­nyok, szerkezet, elbeszélői nézőpont. |
| *Kiegészítő anyag* | *Petőfi Sándor: Szülőföl­demen,**Weöres Sándor: Tájkép**Tk. 164****–****166. oldal* | *A művek közös és önálló olvasása, értelmezése, közös megbeszélése.**A szülőföld és a hazaszeretet témája mellett a gyermekkori emlékképek­ről beszélgetünk. A költő és a lírai én értelmezése tanári magyarázat segítségével. A költő saját emlékeinek, élettapasztalatainak megjelenése a versben.**Mf. 107****–****108. oldal* | *A hazához, a szülőföldhöz való kö­tődés erősítése.**A kifejezőképesség fejlesztése a vers ritmusának érzékeltetésével.* |  |
| **61.**  | **Összefoglalás**Tk. 162**–**163. oldal | Rendszerezés, összegzés.Mf. 105**–**106. oldal | A rendszerezés képességének fej­lesztése. A kifejezőképesség fej­lesztése a memoriterek hangoztatá­sával. | A fejezet feldolgozása során tanult ismeretek. |
| **62.** | **Témazáró dolgozat írása** | Feladatlap az If.-ben található. |  |  |
| **AZ EMBER VILÁGA** |
| **63-64.** | **Az életünkről,****Arany János:** ***Családi kör***Tk. 167**–**173. oldal(A megadott óraszámból 1 képességfejlesztő óra.)  | Saját gondolatok, érzések, vélemé­nyek megfogalmazása a témával kapcsolatban, annak megvédése érvekkel.Gyakorlatok a vers szerkezeti fel­építésének és képeinek megismeré­sére. Az epikus és a lírai érzéseket kife­jező részek megkeresése, hangulati hatásuk megbeszélése.Memoriter: részletek (legalább hat versszak) az Arany-versből **–** amemoriter tanulása, ritmikus hangoztatása.Mf. 109**–**111. oldal | A családhoz, a közösségekhez való kötődés erősítése. A harmonikus családi minták közvetítése, a csa­ládi közösségek fontosságának hangsúlyozása.A szövegértés fejlesztése, az iro­dalmi értékek iránti fogékonyság erősítése.Képesség a műfaji sajátosságok felismerésére.A kifejezőképesség fejlesztése a vers ritmusának érzékeltetésével. | Életkép.A közösség néhány jellemző élethelyzetének, konfliktusának megjelenítése az irodalomban. |
| *Kiegészítő anyag* | *Kormos István:* *Eltűntek az égen**Tk. 174. oldal* | *A vers címének értelmezése. A cigányesküvő hangulatát megidéző szavak kigyűjtése, példák említése a fokozásra.* | *A családhoz, a közösségekhez való kötődés erősítése.* |  |
| **65.** | **Fekete István:** ***Február***Tk. 175**–**179. oldal | Cselekménymondás, cselekménytö­mörítés. Fekete István műveinek felelevení­tése.A művek közös és önálló olvasása, értelmezése, közös megbeszélése.Mf. 112**–**113. oldal | A szövegalkotási képesség fejlesz­tése. | Novella. |
| *Kiegészítő anyag* | *Nógrádi Gábor: PetePite**Tk. 180****–****182. oldal* | *Milyen lenne más helyében? Érvek és ellenérvek megfogalmazása a témában.* *Irodalmi alkotások gyűjtése a sze­repcseréről.**Mf. 114. oldal* | *A szociális kompetencia fejlesztése.* | *Regény.* |
| **66.** | **Móricz Zsigmond: *Fillentő***Tk. 183**–**188. oldal  | A művek közös és önálló olvasása, értelmezése, közös megbeszélése.Fogalmak értelmezése: Mi a kü­lönbség a hazudás illetve a füllentés között?Az elbeszélő személyének a meg­állapítása. Mesei elemek keresése a történetben.Mf. 115. oldal | A műfaji sajátosságok felismerésé­nek képessége.A szociális kompetencia fejlesz­tése. | Elbeszélés. |
| *Kiegészítő anyag* | *Mark Twain: Tom Sawyer kalandjai*Tk. 194**–**195. oldal | *(Előzetes olvasásra is feladhatjuk a művet.)**A munka és a szórakozás értelme­zése. A regényrészlet közös megbe­szélése, a szereplők jellemzése.**Mf. 116. oldal* | *A szövegértés fejlesztése, az iro­dalmi értékek iránti fogékonyság erősítése.* | *Regény.* |
| *Kiegészítő anyag* | *Petőfi Sándor:* *Egy es­tém otthon,**Bálint Ágnes: Szeleburdi család*Tk. 196**–**200. oldal | *A családi kapcsolatok tükröződése az irodalmi alkotásokban.* *A család és a szomszédok konfliktusai, az okok a megbeszélése.**Mf. 117. oldal* | *Képesség a művekben megjelenített téma, motívum, gondolat, érzelem, hangulat azonosítására.* |  |
| **67.**  | **Képességfejlesztés, gyakorlás** | Szövegértési és szövegalkotási feladatok. A hangos, kifejező olvasás gyakor­lása és ellenőrzése. (Választhatunk a kiegészítő anyagban szereplő művek közül is.)  | A szövegértés és a szövegalkotási képesség fejlesztése.A hangos, kifejező olvasás képességének fejlesztése az olvasmányok feldolgozása során.  |  |
| **68.** | **Összefoglalás**Tk. 183**–**188. oldal | Rendszerezés, összegzés.Mf. 118. oldal | A rendszerezés képességének fejlesztése. A kifejezőképesség fejlesztése a memoriterek hangoztatásával. | A fejezet feldolgozása során tanult ismeretek. |
| **69.** | **Témazáró dolgozat írása** | Feladatlap az If.-ben található.A feladatlap rövidsége miatt az év végi ismétlés egy részének a megoldására is sor kerülhet. Mf. 119**–**120. oldal |  |  |
| **ISMÉTLÉS, RENDSZEREZÉS, SZÁMONKÉRÉS** |
| **70-72.** | **Év végi ismétlés,****év végi felmérés,** **év végi szövegértés** | A tanult ismeretek alkalmazása az év végi összefoglaló feladatokban. A tapasztalt hiányosságok pótlására irányuló gyakorlatok.Az összefoglalás sajátosságainak és szerepének megismerése és megér­tése különböző munkaformákban és feladattípusokkal.Mf. 119**–**120. oldalFeladatlapok az If.-ben találhatóak.Az éves munka értékelése. Olvasmányajánló a nyárra, a 6. évfolyam ajánlott és kötelező olvasmányai.  | A nyelvhasználati, szövegalkotási és szövegértő képesség komplex fejlesztése.Rendszerező, ismereteket alkal­mazó és tudatosan használó kom­munikációs képesség fejlesztése. | Az 5. osztályban tanult isme­retek rendszerezése.A szövegértés ésa szövegalkotás gyakorlása különböző szövegtípusokon. |